Na temelju članka 48. Statuta Općine Ivanska (Službeni vjesnik, broj 01/13 i 11/13) i temeljem članka 3a. Odluke o komunalnom redu (Službeni vjesnik, broj 03/14) načelnik Općine Ivanska donosi

**O D L U K U**

**o visini najma za korištenje javne površine**

**za ugostiteljsku djelatnosti**

Članak 1.

Ovom Odlukom utvrđuje se visina najma za korištenje javne površine za ugostitelje koji imaju registriranu ugostiteljsku djelatnost na području Općine Ivanska , povodom proslave Dana općine Ivanska u vremenu od 21.-25. lipnja

Članak 2.

Visina najamnine – zakupnine javne površine za obavljanje ugostiteljske djelatnosti za ugostitelje iz članka 1. ove odluke iznosi 2.000,00 kn paušalno.

Članak 3.

Korisnik javne površine je obavezan zatražiti pismeno odobrenje za zauzimanje javne površine u kojoj se mora navesti: u koju namjenu i koje površine će se zauzeti javna površina.

Korisnik je obavezan u zahtjevu navesti i rok trajanja korištenja javne površine temeljem kojeg će se izdati rješenje.

Članak 4.

Sredstva od najamnine prihod su Općine Ivanska, a koristit će se za uređenje javnih površina.

Članak 5.

Ova Odluka stupa na snagu danom objave u Službenom vjesniku.

Klasa: 011-01/14-01/21

Urbroj: 2110/02-02-14/1

Ivanska,16.lipnja 2014.

NAČELNIK:

mr.sc. Josip Bartolčić, dipl.ing.v.r